ddrg/super_eurlex huggingface dataset:
(4)

Saskaņā ar pirmo nosacījumu kredītreitingu aģentūrām trešās valstīs ir jāsaņem atļauja vai jāreģistrējas, tās pastāvīgi tiek efektīvi uzraudzītas un tiek nodrošināta prasību īstenošana. Brazīlijas tiesiskajā un regulatīvajā sistēmā attiecībā uz kredītreitingu aģentūrām ietilpst Brazīlijas Vērtspapīru un biržu komisijas (Comissão de Valores Mobiliários, CVM) noteikumi ICVM 521, kas pieņemti 2012. gada 25. aprīlī, pamatojoties uz 1976. gada likumu Nr. 6.385. Tiesiskajā regulējumā paredzēts, ka kredītreitingu aģentūrām jāievēro visi Starptautiskās Vērtspapīru komisiju organizācijas (IOSCO) rīcības kodeksa noteikumi. Visi attiecīgie normatīvie akti ir stājušies spēkā. Saskaņā ar šo tiesisko regulējumu CVM reģistrē un pastāvīgi uzrauga kredītreitingu aģentūras. Brazīlijas tiesiskā un uzraudzības sistēma nodrošina CVM ar visaptverošām pilnvarām, kas tai ļauj pārliecināties par to, vai kredītreitingu aģentūras izpilda savas juridiskās saistības. CVM var pārbaudīt un iegūt uzskaites, grāmatvedības vai dokumentu izrakstus, kā arī visas citas datnes, un tā var pieprasīt informāciju vai precizējumus, kuru nesniegšanas gadījumā var noteikt naudas sodu, neskarot citas sankcijas. CVM pilnvarās iekļauta arī pārbaudes veikšana (ar vai bez iepriekšējas paziņošanas), lai nodrošinātu kredītreitingu aģentūru efektīvu uzraudzību, un pilnvaras noteikt sankcijas kredītreitingu aģentūrām, ja tās neievēro piemērojamos noteikumus. Kredītreitingu aģentūrām un visiem, kas tieši iesaistīti reitinga noteikšanas procesā, CVM var noteikt virkni sankciju, sākot ar brīdinājumiem, soda naudām un darbības apturēšanu līdz pat reģistrācijas anulēšanai. Ja CVM ir pārliecinājusies, ka ir izdarīts noziedzīgs nodarījums, tai ar šo lietu ir jāvēršas valsts prokuratūrā (“Ministério Público”). Pēc pieprasījuma CVM var piedalīties arī juridiskos strīdos par vērtspapīru tirgu, turklāt tās darbību spektrs var būt no pierādījumu vākšanas līdz juridisku atzinumu sagatavošanai. Kredītreitingu aģentūrām ik gadu jāiesniedz CVM atsauces veidlapa, kā arī informācija par atsevišķiem gadījumiem, piemēram, ja ir veiktas būtiskas metodikas pārmaiņas; informācija par lēmumu izbeigt kredītreitingu; vai gadījumā, ja emitents, publiskojot darījumu, nav izmantojis provizorisko atzinumu. Kopš 2013. gada septembra visas kredītreitingu aģentūras ir iesniegušas CVM atjauninātas atsauces veidlapas un tā ir saņēmusi informāciju par notikumiem tajās. CVM izskatīja dokumentus un lūdza vienu kredītreitingu aģentūru precizēt informāciju par konstatēto interešu konfliktu; kredītreitingu aģentūra izpildīja šo lūgumu. Starp EVTI un CVM noslēgtajā sadarbības nolīgumā paredzēta informācijas apmaiņa par īstenošanas pasākumiem un uzraudzības pasākumiem, kuri veikti attiecībā uz pārrobežu kredītreitingu aģentūrām. Pamatojoties uz to, būtu jāuzskata, ka kredītreitingu aģentūrām Brazīlijā jāizpilda atļaujas saņemšanas vai reģistrācijas prasības, kas ir līdzvērtīgas tām, kuras noteiktas Regulā (EK) Nr. 1060/2009, un Brazīlijas uzraudzības un īstenošanas pasākumi, kas piemērojami kredītreitingu aģentūrām, tiek efektīvi piemēroti un īstenoti.
b)

par locekļu aizstājējiem: — Anker BOYE kungs, Mayor of Odense Municipality, — Jane FINDAHL kundze, Councillor, Fredericia Municipality, — Carl HOLST kungs, President of the Regional Council of the Region of Southern Denmark, — Lars KRARUP kungs, Mayor of Herning, — Michael ZIEGLER kungs, Mayor of Høje-Taastrup Kommune.
(4)

Padomes Lēmuma 2009/156/EK (3) 2. panta c) punktā ir definēts termins “reģistrēti zirgu dzimtas dzīvnieki”, un reģistrēti zirgi ir šo dzīvnieku taksonomiska apakškopa saskaņā ar minētās direktīvas 19. pantu. Tādēļ var nolemt, ka importam no trešās valsts vai no trešās valsts apgabala jāaprobežojas ar noteiktām zirgu dzimtas dzīvnieku sugām vai kategorijām, vai jāparedz īpaši nosacījumi reģistrētu zirgu dzimtas dzīvnieku vai īpašam lietojumam paredzētu zirgu dzimtas dzīvnieku ievešanai uz laiku Savienības teritorijā vai to ievešanai atpakaļ Savienības teritorijā pēc izvešanas uz laiku.
25.

ZHEJIANG GONOW AUTO CO. Ltd Pārstāvis ES: Gonow Europe S.R.L. Direzione Generale Via Aurelia, 1250 00166 Roma Itālija
(2)

Regulā (ES) Nr. 472/2013 ir izklāstīti noteikumi par to, kā apstiprināmas makroekonomikas korekciju programmas dalībvalstīm, kas saņem šādu finanšu palīdzību; ja attiecīgā dalībvalsts saņem palīdzību gan no EFSM, gan no citiem avotiem, tā jāpiemēro saistībā ar Padomes Regulas (ES) Nr. 407/2010 (2) noteikumiem.
(7)

EFSA pēc Komisijas pieprasījuma 2011. gada 10. novembrī papildināja savu iepriekšējo atzinumu, iekļaujot tajā visas atsevišķo transformācijas gadījumu kombinācijas neatkarīgi no to izcelsmes. Saskaņā ar EFSA ĢMO komitejas pausto viedokli ir maz ticams, ka jebkurai no ģenētiski modificētās kukurūzas MON89034, 1507, MON88017 un 59122 kombinācijām būtu kaitīga iedarbība uz cilvēku un dzīvnieku veselību un vidi, ņemot vērā to paredzēto lietojumu (5).
(1)

Saskaņā ar Eiropadomes Lēmumu 2010/718/ES (1) paredzēts, ka no 2012. gada 1. janvāra Senbertelemī sala vairs nav viens no Eiropas Savienības tālākajiem reģioniem un no minētās dienas iegūst aizjūras zemes vai teritorijas statusu, kas minēts Līguma par Eiropas Savienības darbību (LESD) ceturtajā daļā. Francijas Republika ir apņēmusies noslēgt vajadzīgos nolīgumus, lai, stājoties spēkā maiņai, nodrošinātu Savienības interešu sagalabāšanu un lai inter alia nodrošinātu, ka mehānismi, kas paredzēti Padomes Direktīvā 2011/16/ES (2) un Padomes Direktīvā 2003/48/EK (3), tiktu attiecināti uz Senbertelemī arī pēc statusa maiņas.
(5)

Zviedrijas iestādes iesniedza 2012. gada 3. aprīļa testu ziņojumu par lampas sprādziendrošību. Saskaņā ar Zviedrijas iestāžu sniegto informāciju konstatētas šādas neatbilstības. — Nopietna kritika — Pievienotā instrukcija [standarta EN 60079-0:2006 30.1. punkts]: marķējums “Iespējams elektrostatiska lādiņa uzkrāšanās risks – skatīt instrukciju” norāda uz sīkāku informāciju instrukcijā. Instrukcijā šādas informācijas nav. — Kritika — Marķējums [standarta EN 60079-0:2006 29.1. punkts]: ja lampa tiek piestiprināta tieši pie griestiem, daļa no etiķetes marķējuma nav labi redzama (Ex kods un apkārtējā temperatūra etiķetes augšējā daļā). — Marķējums [standarta EN 60079-0:2006 29.2. punkta z1) apakšpunkts]: Ex kodā nav norādīta eksploziju grupa (II, IIA, IIB un IIC). — Marķējums [standarta EN 60079-0:2006 29.1. punkts]: nav norādīta ražotāja adrese. — Pievienotā instrukcija [standarta EN 60079-0:2006 30.1. punkts]: instrukcija nav zviedru valodā (tā ir piecās citās valodās, tostarp itāļu, angļu, franču un vācu valodā). — Pievienotā instrukcija [standarta EN 60079-0:2006 30.1. punkts]: uz marķējuma norādītā informācija ir vēlreiz izklāstīta instrukcijā. Daļa no šīs informācijas instrukcijā nav iekļauta. a) Marķējuma brīdinājuma teksts (vai attiecīgais teksts, kas paskaidro brīdinājumu) nav iekļauts instrukcijā. b) Instrukcijā nav norādīta lampas temperatūras klase “T3” (gāzei) un maksimālā temperatūra “T78 °C” (putekļiem). c) Instrukcijā nav norādīta eksploziju grupa (II, IIA, IIB un IIC), kas saskaņā ar standarta EN 60079-0:2006 29.2. punkta e) apakšpunktu ir jāiekļauj Ex kodā.
(12)

Eiropas Parlamenta un Padomes 2003. gada 22. septembra Regulas (EK) Nr. 1830/2003, kas attiecas uz ģenētiski modificētu organismu izsekojamību un marķēšanu, kā arī no ģenētiski modificētiem organismiem ražotu pārtikas un lopbarības produktu izsekojamību, un ar ko groza Direktīvu 2001/18/EK (7), 4. panta 6. punktā noteiktas marķēšanas prasības produktiem, kas satur ĢMO vai sastāv no tiem. Izsekojamības prasības attiecībā uz produktiem, kas satur ĢMO vai sastāv no tiem, ir izklāstītas minētās regulas 4. panta 1. līdz 5. punktā, un izsekojamības prasības attiecībā uz pārtiku un barību, kas ražota no ĢMO, izklāstītas minētās regulas 5. pantā.
(1)

Padome 2008. gada 17. martā pieņēma Regulu (EK) Nr. 242/2008 par to, lai noslēgtu Partnerattiecību nolīgumu zivsaimniecības nozarē starp Eiropas Kopienu, no vienas puses, un Kotdivuāras Republiku, no otras puses (turpmāk “partnerattiecību nolīgums”) (1).
(86)

Kad tika saņemts labvēlīgs Valsts Padomes (32) atzinums un komentāri, ekonomikas un finanšu ministrs ar 2012. gada 19. novembra Dekrētu Nr. 200 pieņēma IMU īstenošanas noteikumus (turpmāk “Noteikumi”) (33). Noteikumos paredzēts, kuros gadījumos tajos uzskaitītās darbības, uz ko attiecina atbrīvojumu no IMU, uzskata par “nekomerciālām”. Pirmkārt, attiecīgās darbības nekad nedrīkst radīt peļņu; turklāt saskaņā ar ES tiesību aktiem ar tām būtībā nedrīkst konkurēt ar citiem tirgus dalībniekiem, kuri gūst peļņu, un tām jāatbilst solidaritātes un subsidiaritātes principiem (34). Papildus minētajam ir jāizpilda divi savstarpēji kritēriju kopumi, ko piemēro nekomerciāliem subjektiem (subjektīvās prasības) un noteiktām to darbībām (objektīvās prasības). Attiecībā uz subjektīvajām prasībām Noteikumos ir paredzēti vispārēji nosacījumi, kas nekomerciāliem subjektiem jāievēro, lai varētu saņemt atbrīvojumu no IMU (35). Noteikumos ir īpaši uzsvērts, ka nekomerciālu subjektu statūtos jābūt iekļautam vispārējam aizliegumam izplatīt jebkādus ienākumus, peļņu, līdzekļus un rezerves. Turklāt visi ienākumi ir no jauna jāiegulda tikai tādās darbībās, kas veicina subjekta mērķa — sociālās solidaritātes — īstenošanu. Ja nekomerciālo subjektu likvidē, tā aktīvi jāpiešķir citam nekomerciālam subjektam, kas veic līdzīgu darbību. Attiecībā uz objektīvajām prasībām (36) dažādajiem 1. pantā uzskaitīto darbību veidiem (37) piemēro atšķirīgas prasības. Subjektiem, kas darbojas labklājības un veselības jomā, ir jāatbilst divām alternatīvām prasībām: a) subjektu ir akreditējusi valsts, un tas ir noslēdzis līgumu vai vienošanos ar valsts iestādēm; subjekta darbības ietilpst valsts sistēmā vai to papildina, un pakalpojumus lietotājiem sniedz bez maksas vai par tādu summu, kas tikai palīdz segt pakalpojuma vispārējās izmaksas; b) ja subjekts nav akreditēts un nav noslēdzis attiecīgu līgumu vai vienošanos, pakalpojumus sniedz bez maksas vai par simbolisku maksu, kas nekādā gadījumā nepārsniedz pusi no vidējās cenas par līdzīgām darbībām, ko tajā pašā reģionā piedāvā kā konkurējošas darbības, turklāt šī maksa nedrīkst būt nekādā veidā saistīta ar šāda pakalpojuma faktiskajām izmaksām. Izglītības jomā ir jāizpilda trīs kumulatīvas prasības — a) attiecīgajai darbībai jābūt līdzvērtīgai valsts izglītības sistēmā iekļautajām darbībām, un skolai jāievēro nediskriminējoša uzņemšanas politika; b) skolā jāuzņem arī skolēni ar īpašām vajadzībām un jāīsteno kolektīvi darba līgumi, skolas struktūrai jāatbilst piemērojamiem standartiem, un skolai jāpublicē tās ienākumu pārskati; c) attiecīgās darbības jānodrošina vai nu bez maksas, vai arī par simbolisku maksu, ar ko tiek segta tikai daļa no pakalpojuma faktiskajām izmaksām, turklāt šī maksa nedrīkst būt nekādā veidā saistīta ar šāda pakalpojuma faktiskajām izmaksām. Subjektam, kam piemēro atbrīvojumu un kas darbojas izmitināšanas, kultūras, atpūtas vai sporta jomā, attiecīgie pakalpojumi jāsniedz bez maksas vai par simbolisku maksu, kas nekādā gadījumā nepārsniedz pusi no vidējās cenas par līdzīgām darbībām tajā pašā ģeogrāfiskajā reģionā, turklāt šī maksa nedrīkst būt nekādā veidā saistīta ar šāda pakalpojuma faktiskajām izmaksām.
(1)

Itālija 2007. gada 6. jūnija, 2007. gada 24. septembra un 2008. gada 6. februāra vēstulēs paziņoja lūgumu pagarināt trīs gadu piegādes termiņu četriem ķīmisko vielu tankkuģiem (kuģu numuri: C 241, C 242, C 243 un C 244), kurus būvē Itālijas kuģu būvētava De Poli (turpmāk „De Poli” vai „kuģu būvētava”) (2). Konkrēti Itālija lūdza pagarināt piegādes termiņu kuģim C 241 par 8 mēnešiem, kuģim C 242 par 6 mēnešiem, kuģim C 243 par 9 mēnešiem un kuģim C 244 par 10 mēnešiem.
(161)

Otrs darījums, kurā ir notikusi pārdošana valstij, ir ČSA meitasuzņēmumu pārdošana ČAH. Pārdotie uzņēmumi ir HCA (CZK [500–580] miljoni); Czech Airlines Handling, a.s. (CZK [700–800] miljoni); ČSA Services, s.r.o. (CZK [25–28] miljoni) un Czech Airlines Technics, a.s. (CZK [1–1,15] miljardi). Aktīvu kopējā pārdošanas vērtība ir CZK [2,35–2,6] miljardi ([24–26] % no kopējām pārstrukturēšanas izmaksām).
(5)

No vienas puses, Kopienas nozīmes teritoriju saraksta atjauninājums boreālajam bioģeogrāfiskajam reģionam ir vajadzīgs, lai tajā iekļautu tās papildu teritorijas, ko dalībvalstis kopš 2011. gada ierosinājušas noteikt par Kopienas nozīmes teritorijām boreālajā bioģeogrāfiskajā reģionā Direktīvas 92/43/EEK 1. panta nozīmē. Attiecībā uz šīm papildu teritorijām pienākumi, kas izriet no Direktīvas 92/43/EEK 4. panta 4. punkta un 6. panta 1. punkta, būtu jāpiemēro iespējami drīz, bet ne vēlāk kā sešu gadu laikā no dienas, kurā pieņemts šis lēmums.
(5)

Ņemot vērā risku un tā kā parasti dzīvu cūku un to spermas, olšūnu un embriju pārvietošana no inficētiem apgabaliem vai apgabaliem ar neskaidru epidemioloģisko situāciju rada lielāku risku nekā svaigas cūkgaļas, gaļas izstrādājumu un gaļas produktu pārvietošana, tad dzīvu cūku un to spermas, olšūnu un embriju pārvietošana no sarakstā norādītajiem apgabaliem būtu jāaizliedz. Tomēr ir lietderīgi paredzēt apstākļus, kādos, piemērojot atkāpi, dzīvas cūkas varētu nosūtīt uz kautuvēm vai saimniecībām, kas atrodas ārpus sarakstā norādītajiem apgabaliem tās pašas dalībvalsts robežās.
4)

lēmuma 14. pantu aizstāj ar šādu: “14. pants Finanšu noteikumi 1. Ar misijas īstenošanu saistīto izdevumu segšanai paredzētā finanšu atsauces summa laikposmam no 2010. gada 15. septembra līdz 2011. gada 14. septembrim ir EUR 26 600 000. Ar misijas īstenošanu saistīto izdevumu segšanai paredzētā finanšu atsauces summa laikposmam no 2011. gada 15. septembra līdz 2012. gada 14. septembrim ir EUR 23 900 000. Ar misijas īstenošanu saistīto izdevumu segšanai paredzētā finanšu atsauces summa laikposmam no 2012. gada 15. septembra līdz 2013. gada 14. septembrim ir EUR 20 900 000. Ar misijas īstenošanu saistīto izdevumu segšanai paredzētā finanšu atsauces summa laikposmam no 2013. gada 15. septembra līdz 2014. gada 14. decembrim ir EUR 26 650 000. 2. Visus izdevumus pārvalda saskaņā ar noteikumiem un procedūrām, ko piemēro Eiropas Savienības vispārējam budžetam. 3. Trešo valstu, uzņēmējas valsts un kaimiņvalstu valstspiederīgie var piedalīties piedāvājumu konkursos. Pēc tam, kad Komisija to apstiprina, misija var noslēgt tehniskus nolīgumus ar dalībvalstīm, iesaistītajām trešām valstīm un citiem iesaistītiem starptautiskiem dalībniekiem par iekārtu, pakalpojumu un telpu nodrošināšanu EUMM Georgia vajadzībām. 4. EUMM Georgia ir atbildīga par misijas budžeta izpildi. Šajā nolūkā misija paraksta vienošanos ar Komisiju. 5. EUMM Georgia atbild par visām prasībām un saistībām, kas rodas, īstenojot pilnvaras no 2013. gada 15. septembra, izņemot prasības, kas saistītas ar smagiem misijas vadītāja pārkāpumiem, par kuriem viņš ir atbildīgs. 6. Finanšu pasākumos ņem vērā 5., 6. un 9. pantā paredzēto komandķēdi un prasības attiecībā uz EUMM Georgia darbību, tostarp aprīkojuma savietojamību un tās grupu sadarbspēju. 7. Izdevumi ir attiecināmi no dienas, kad šis lēmums stājas spēkā.”;
3)

lēmuma 9. pantu aizstāj ar šādu: “9. pants Finanšu noteikumi 1. Ar misiju saistīto izdevumu segšanai paredzētā finanšu atsauces summa laikposmam no 2010. gada 1. oktobra līdz 2011. gada 30. septembrim ir EUR 12 600 000. Ar misiju saistīto izdevumu segšanai paredzētā finanšu atsauces summa laikposmam no 2011. gada 1. oktobra līdz 2012. gada 30. septembrim ir EUR 13 600 000. Ar misiju saistīto izdevumu segšanai paredzētā finanšu atsauces summa laikposmam no 2012. gada 1. oktobra līdz 2013. gada 30. septembrim ir EUR 11 000 000. Ar misiju saistīto izdevumu segšanai paredzētā finanšu atsauces summa laikposmam no 2013. gada 1. oktobra līdz 2014. gada 30. septembrim ir EUR 8 455 000. 2. Visus izdevumus pārvalda saskaņā ar procedūrām un noteikumiem, ko piemēro Savienības vispārējam budžetam. Trešo valstu valstspiederīgie var piedalīties piedāvājumu konkursos. Pēc tam, kad Komisija to apstiprina, misija var noslēgt tehniskus nolīgumus ar dalībvalstīm, uzņēmējvalsti, iesaistītām trešām valstīm un citiem starptautiskiem dalībniekiem par iekārtu, pakalpojumu un telpu nodrošināšanu EUSEC RD Congo vajadzībām. 3. EUSEC RD Congo ir atbildīga par misijas budžeta izpildi. Šajā nolūkā misija paraksta vienošanos ar Komisiju. 4. EUSEC RD Congo atbild par visām prasībām un saistībām, kas rodas, īstenojot pilnvaras no 2013. gada 1. oktobra, izņemot prasības, kas saistītas ar smagiem misijas vadītāja pārkāpumiem, par kuriem viņš(-a) ir atbildīgs(-a). 5. Finanšu pasākumos ņem vērā 5. un 7. pantā paredzēto komandķēdi un prasības attiecībā uz EUSEC RD Congo darbību, tostarp aprīkojuma savietojamību un tās grupu sadarbspēju. 6. Izdevumi ir atļauti no dienas, kad šis lēmums stājas spēkā.”;
1)

pielikuma 2. daļas ierakstu par Krieviju aizstāj ar šādu: “RU Krievija RU XXX XXX XXX XXX A XXX A C C XXX A XXX A Krievija (3) RU-1 C C C B XXX XXX XXX XXX XXX XXX XXX XXX XXX Krievija RU-2 C vai D1 C vai D1 C B XXX XXX XXX XXX XXX XXX XXX XXX XXX”
“Majors Idrissa DJALÓ

Valstspiederība: Gvineja-Bisava Dz.d.: 1954. gada 18. decembris. Oficiālais amats: Bruņoto spēku Štāba virspavēlnieka protokola padomnieks un vēlāk – pulkvedis un bruņoto spēku Štāba protokola vadītājs; Pase Nr.: AAISO40158; Izdošanas datums: 2.10.2012. Izdošanas vieta: Gvineja-Bisava; Derīguma termiņš: 2.10.2015.

Kontaktpersona “militārajā pavēlniecībā”, kas uzņēmusies atbildību par 2012. gada 12. aprīļa valsts apvērsumu, un viens no tās aktīvākajiem dalībniekiem. Viņš bija viena no pirmajām militārpersonām, kas publiski pauda savu piederību “militārajai pavēlniecībai”, parakstot vienu no tās pirmajiem paziņojumiem (Nr. 5, 2012. gada 13. aprīlis). Majors Djaló darbojas arī militārajā izlūkdienestā.
(6)

Saskaņā ar datiem, ko Maltas iestādes paziņoja 2013. gada aprīlī, 2012. gadā Maltas vispārējās valdības budžeta deficīts sasniedza 3,3% no IKP, tādējādi pārsniedzot atsauces vērtību 3 % no IKP. Saskaņā ar LESD 126. panta 3. punktu sagatavotajā Komisijas ziņojumā pausts uzskats, ka budžeta deficīts bijis tuvu atsauces vērtībai 3% no IKP, bet nevar uzskatīt, ka atsauces vērtība būtu pārsniegta izņēmuma kārtā LESD un Stabilitātes un izaugsmes pakta nozīmē. Konkrētāk, tas nav ekonomikas nopietnas lejupslīdes rezultāts Līguma un Stabilitātes un izaugsmes pakta izpratnē. Faktiskais IKP pieaugums 2010. un 2011. gadā vidēji bija virs 2 % gadā, proti, lielāks par potenciālo pieaugumu. Sākotnējie IKP dati, ko 2013. gada 11. martā publicēja valsts statistikas birojs, liecina, ka ekonomikas izaugsme 2012. gadā palēninājās, bet joprojām bija pozitīva — 0,8 %. Tiek lēsts, ka 2011. gada pozitīvā izlaides starpība būs kļuvusi negatīva 2012. gadā. Plānoto atsauces vērtības pārsniegšanu nevar uzskatīt par īslaicīgu. Saskaņā ar Komisijas dienestu 2013. gada pavasara prognozi budžeta deficīts palielināsies līdz 3,7 % no IKP 2013. gadā un sasniegs 3,6 % no IKP 2014. gadā. Līgumā noteiktais budžeta deficīta kritērijs nav izpildīts.
2)

rindā par GNSS pakalpojumu centra izveidi (GSC) slejā “Pasākumi” teikumu “Par to ir noslēgts vienošanās protokols ar Spāniju, kas parakstīts 2011. gada 17. martā.” aizstāj ar teikumu: “Par to ir noslēgts saprašanās memorands ar Spāniju, kas parakstīts 2011. gada 17. martā, un par to ar Spāniju 2013. gadā būtu jānoslēdz nolīgums.”;
(10)

Tiek uzskatīts, ka tādu gaļas produktu un apstrādātu kuņģu, pūšļu un zarnu imports, kuri paredzēti lietošanai pārtikā un kuri iegūti no mājputniem, saimniecībās audzētiem medījamiem putniem un savvaļas medījamiem putniem, kas apstrādāti, kā noteikts Lēmuma 2007/777/EK II pielikumā, no trešām valstīm vai to daļām, kas nav brīvas no APPG, rada niecīgu risku vīrusa ievešanai Savienībā.
a)

par locekļiem: — Mick ANTONIW kungs, Member of the National Assembly for Wales, — Paula BAKER kundze, Councillor, Basingstoke and Deane Council, — Anthony Gerard BUCHANAN kungs, Councillor, East Renfrewshire Council, — Dee SHARPE kundze, Councillor, East Riding of Yorkshire Council; un
(3)

Nenodrošinātu valsts garantētu banku obligāciju tieša izmantošana un šādu obligāciju netieša izmantošana par nodrošinājumu, iekļaujot tās tādu nodrošināto obligāciju pūlā, kuras emitējis darījumu partneris – nenodrošināto banku obligāciju emitents vai ar to cieši saistīti uzņēmumi, Eurosistēmas monetārās politikas operācijās būtu pilnībā jāizbeidz no 2015. gada 1. marta. ECB Padome ārkārtas gadījumos varētu lemt par pagaidu atbrīvojumu no šī aizlieguma attiecībā uz darījumu partneriem, kuri piedalās Eurosistēmas monetārās politikas operācijās.
(1)

Komisijas 2007. gada 29. novembra Lēmumā 2007/777/EK, ar kuru paredz dzīvnieku veselības un sabiedrības veselības aizsardzības prasības un sertifikātu paraugus tādu gaļas produktu un apstrādātu kuņģu, pūšļu un zarnu importam no trešām valstīm, kas paredzēti lietošanai pārtikā, un ar kuru atceļ Lēmumu 2005/432/EK (2), ir norādīts to trešo valstu vai to daļu saraksts, no kurām Savienībā ir atļauts ievest gaļas produktus un apstrādātus kuņģus, pūšļus un zarnas, un ir noteikti apstrādes režīmi, lai kontrolētu ar šo ievešanu saistītu dzīvnieku veselības apdraudējumu.
(3)

Attiecībā uz to liellopu uzraudzību, kas nokauti parastā veidā lietošanai pārtikā, Lēmuma 2009/719/EK 2. panta 1. punkta a) apakšpunktā ir noteikts, ka ES-25 būtu jāveic GSE tests visiem liellopiem, kas ir vecāki par 72 mēnešiem, savukārt 2. panta 3. punktā ir noteikts, ka ES-25 no 2013. gada 1. janvāra var nolemt pārbaudīt tikai ikgadējā parauga minimumu no nokautiem veseliem liellopiem, kas ir vecāki par 72 mēnešiem.
(4)

Ņemot vērā ievērojamo progresu, izmaiņas programmas uzraudzības sistēmā attiecībā uz bankām, kas samazina aizdoto līdzekļu īpatsvaru atbilstoši nominālajiem ar pamatdarbību nesaistīto aktīvu realizācijas mērķiem, un pilnveidotā uzraudzība, kas izstrādāta, lai nodrošinātu, ka bankas uzlabo to neto finansējuma stabilitātes rādītājus un to likviditātes seguma rādītājus, varētu palīdzēt izvairīties no nepamatotām izmaiņām banku depozītu cenās un sagatavot bankas atbilstībai Bāzeles III likviditātes prasībām.
PIELIKUMS

GROZĪJUMI NOLĪGUMĀ PAR EIROPAS REKONSTRUKCIJAS UN ATTĪSTĪBAS BANKAS DIBINĀŠANU

Nolīguma par Bankas dibināšanu 1. pantu groza, lai izteiktu šādi (jaunais teksts kursīvā):

“1. pants

Mērķis

Veicot ieguldījumu ekonomikas attīstībā un rekonstrukcijā, Bankas mērķis ir sekmēt pāreju uz atklātu, uz tirgu orientētu ekonomiku un veicināt privātu un uzņēmējdarbības iniciatīvu Centrāleiropas un Austrumeiropas valstīs, kas atzīst un ievēro daudzpartiju demokrātijas, plurālisma un tirgus ekonomikas principus. Bankas mērķi saskaņā ar tiem pašiem nosacījumiem var īstenot arī Mongolijā un Vidusjūras dienvidu un austrumu reģiona dalībvalstīs, kā to nosaka Banka pēc balsojuma, kurā “par” nobalsojuši ne mazāk kā divas trešdaļas pilnvarnieku, kas pārstāv ne mazāk kā trīs ceturtdaļas kopējo balsstiesīgo dalībnieku. Līdz ar to visas atsauces šajā nolīgumā un tā pielikumos uz “Centrāleiropas un Austrumeiropas valstīm”, “valstīm, kas atrodas Centrāleiropā un Austrumeiropā”, “saņēmējvalsti (vai saņēmējvalstīm)” vai “saņēmēju dalībvalsti (vai saņēmējām dalībvalstīm)” attiecas arī uz Mongoliju, kā arī uz ikvienu no šādām Vidusjūras dienvidu un austrumu reģiona valstīm.”